CELEX: 32010R0310
Language: sl
Date: 2010-04-09 00:00:00
Title: Uredba Komisije (EU) št. 310/2010 z dne 9. aprila 2010 o uvrstitvi določenega blaga v kombinirano nomenklaturo

15.4.2010   
            
            
               SL
            
            
               Uradni list Evropske unije
            
            
               L 94/27
            
         UREDBA KOMISIJE (EU) št. 310/2010
   z dne 9. aprila 2010
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. aprila 2010
      
         
            Za Komisijo, za predsednika po pooblastilu
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Aparat v obliki prehodnih vrat, ki se uporablja na kontrolnih točkah na letališčih (t. i. „masni spektrometer“). Namenjen je odkrivanju nedovoljenih snovi, kot so eksplozivi in narkotiki, z uporabo tehnologije mobilne spektrometrije z ionsko pastjo (ITMS).
                  Analiza temelji na vzorcih zraka, ki prehaja skozi polprepustno membrano v ionizacijsko komoro, kjer ionizacijski izvor seva beta delce, s čimer nastanejo ioni v plinski fazi. Ionizacija se nato usmeri skozi cev, kjer električno polje pospeši ione do zbirne elektrode. Vzorec se potem analizira na podlagi časa, ki ga ioni potrebujejo do zbiralnika. Aparat loči ionizirane hlape in nato izmeri mobilnost ionov v električnem polju.
                  Aparat ne uporablja optičnega sevanja.
               
               
                  9027 80 17
               
               
                  Uvrstitev je določena s splošnima praviloma 1 in 6 za razlago kombinirane nomenklature in besedilom oznak KN 9027, 9027 80 in 9027 80 17.
                  Uvrstitev pod tarifno številko 9022 kot aparat z uporabo beta žarkov je izključena, saj se sevanje uporablja samo v pripravljalni fazi za ionizacijo vzorca pred analizo. Sevanje je samo začetna faza v procesu kemijske analize, pri kateri se uporablja spektrometrija.
                  Aparati za fizikalne ali kemijske analize – spektrometri – so posebej navedeni pod tarifno številko 9027.
                  Ker aparat ne uporablja optičnega sevanja (UV, vidna svetloba, IR), se uvrsti pod oznako KN 9027 80 17 kot drugi aparati za fizikalne ali kemijske analize.